З  А П  И  С  Н  И  К

Од шестата редовна седница на Советот на општина Чешиново-Облешево, одржана на ден 28.01.2022 година,во просториите на општината – Сала на Совет.
Седницата започна во 09.00 часот.
Присутни: Славе Донев, Боби Ѓоргиев, Сане Стојанов, Слаџана Ангелова, Иван Андонов, Стојан Ангелов, Франческо Наков и Орце Митров.
Отсутни: Анита Колева, Филип Јосев и Саше Донев
Присутни и: Градоначалникот на општина Чешиново-Облешево г-н Далибор Ангелов,  Стојка Стојанова – директор на ЈПКД „Облешево“, Моника Накова- директор на ЈОУДДГ „Ѕвездички“ Чешиново,  Милена Параклиев – Одговорен сметководител во општината.
Записникот го води Драгица Горгиевска – Советник за  нормативно-правни работи во општината
	Записникот од петата редовна седница се стави на разгледување.
	
Без забелешки од присутни 8 членови на Советот во просторијата за време на гласањето Записникот од петата редовна седница се усвои Едногласно.

	За шестата редовна седница Претседателот го предложи следниот:


Дневен ред,

1. Одлука давање на согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2022 година
2. Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2022 година
3. Информација за извршени работи за одржување на јавното осветлување на територија на општина Чешиново-Облешево за месец Декември 2021 година
4. Информација за остварени бруто приходи од работа на пазарот во Облешево за месец Декември 2021 година
5. Финансиски Извештај за Локални избори 2021 од Коалицијата „Најдоброто за мојата општина„
6. Финансиски Извештај за Локални избори 2021 од ВМРО-ДПМНЕ и Колацијата „Обнова на Македонија„
7. Извештај за извршување на Буџетот на општина Чешиново-Облешево за периодот 01.01-31.12.2021 година
8. Извештај за извршениот годишен попис во општина Чешиново-Облешево со состојба на ден 31.12.2021 година
9. Одлука за давање на стопанисување и управување на објекти од комунална инфраструктура на ЈПКД „Облешево“
10. Одлука за давање на трајно користење на возило Форд Фургон КО-5362-АВ на ЈОУДДГ „Ѕвездички“ Чешиново
11. Програма за спроведување на општи мерки за заштита на нaселението од заразни болести во 2022 година
12. Програма за остварување на социјална заштита во општина Чешиново-Облешево за 2022 година
13. Предлози, прашања и барања



Дополнување на Дневниот ред:
-Драгица Горгиевска
Од страна на Вашиот колега Франческо Наков доставен е финансиски извештај за локалните избори 2021 година, бидејки овие извештаи временски се ограничени, предлог е истиот да оде како дополнување на Дневниот ред.

Се премина на усвојување на Дневниот ред со дополувањето
	Дневниот ред  со дополнувањата се усвои со 8 гласа ЗА

Финансискиот Извештај за Локалните избори 2021 од Група избирачи – Франческо Наков ќе се разгледа како Точка 7.

Точките 7, 8, 9, 10, 11, 12 и 13 преминуват во Точки 8, 9, 10, 11, 12, 13 и 14.


1 Точка (Одлука давање на согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2022 година)

-Моника Накова
Даде објаснување на Барањето за давање на согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2022 година. Тоа е законска обврска. Бодот останува непроменет како и минатата година. Тоа е на ниво на цела држава.
-Сане Стојанов
Дали и детските градинки исто како и образованието добиваа блок дотации?
-Моника Накова
Да, со таа разлика што Нашите блок дотации се од Министерството за труд и социјална политика.

Се премина на гласање.
Со 8 гласа ЗА се донесе Одлука давање на согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2022 година.


2 Точка (Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2022 година)

-Стојка Стојанова
И кај нас нема промена на бодот за пресметување на плата. Ист е од 2019 година и изнесува 58,8. Секоја година се утврдува на Совет.
-Сане Стојанов
Позната е финансиската состојба и на општината и на Јавното Претпријатие. Но знаеме и колку е куповната моќ на граѓаните и тоа дека овие плати се многу ниски. Доколку постои некоја можност да донесеме Одлука да се зголеми бодот. Цените на сите артикли се покачени само платата останува иста. Ако постои и најмала можност да се донесе Одлуката и со Градоначалникот да се изменаџира ситуацијата.
-Славе Донев
Во споредба со градинката овој бод е доста мал.
-Сане Стојанов
Од тие причини и мојата дискусија е во таа насока. Доколку постои можност да се изгласа повисок бод.
-Градоначалникот
Што се однесува до финансиската и материјалната ситуација во ЈПКД во моментов вршиме скенирање на целата ситуација пред се во однос на утврдените цени за наплата на комуналните услуги и на рентабилните цени. Според сегашната ситуација од она што досега можеше да се утврди е дека утврдената цена е нерентабилна во однос на крајните корисници. Сепак треба да имаме јасна слика да се стрпиме извесен период за да бидеме издржани во Нашите Одлуки. Да не се стремиме кон класичен популизам туку кога ќе имаме изграден став со издржано образложение ќе седнеме ќе дискутираме и ќе се донесе Одлуката. Вистината е таа дека цените не соодветствуваат со наплатата. Уште го имаат тој став дека доколку дојдат во ситуација да немаат пари општината ќе го надомести тоа. Мора да има рентабилност во работата. Направена е грешка, не зборувам ниту за криминал ниту за популизам. Вчера состанок имале Управниот и Надзорниот одбор на претпријатието. Ќе исчекаме да ги добиеме материјалите од нивна страна за да имаме појасна слика. До тогаш предлагам да не менуваме никакви Одлуки.
-Сане Стојанов
Затоа и мојот предлог беше доколку е иоздржан. Се согласувам дека цените не се рентабилни. 100 денари да се изнесува ѓубрето + 15 денари за одржување на гробиштата, а цената на горивото доста е покачена.
-Орце Митров
Се што мислиме да го менуваме треба на почеток на мандатот. Доколку помине извесен период од искуство зборувам ниту еден радикален чекор не може да се преземе.
-Градоначалникот
Не случајно кажав дека ништо нема да се прави врз основа на популизам туку врз основа на рентабилност.
Има нова ситуација. Сметката за струја ни е покачена драстично. 2 броила со кои треба да биде задолжено Јавното Претпријатие ги плаќа општината. Покачувањето на сметките за струја е на глобално ниво, но ние со овие цени не знам како ќе издржиме.
-Сане Стојанов
Нов Градоначалник, нови давачки. Во суштина изгледа дека е така кога доаѓа има промени.
-Стојка Стојанова
Не рентабилни се цените, не можеме да ги покриеме трошоците за гориво за ѓубрарката а приходите по основ на ѓубрарина се многу мали.
-Градоначалникот
Има и друг момент. Канализацијата во Спанчево, официјално не е пуштена во употреба. Има многу диви приклучоци. Фекалните отпадни води кога ќе дојдат до пречистителната станица таа се вклучува и работи и троши струја. Овие давачки за струја досега доаѓаа на сметка на општината. Значи расходи има и приходи не.
-Сане Стојанов
И претходно имаше ситуации кога Јавното Претпријатие работеше во минус. Наплатата не е добра. Има неисправни водомери, треба да го регулирате ова. Наводнуват големи дворни површини, потрошувачката е голема, а поради неисправните водомери сметките за вода се мали.
-Стојка Стојанова
За време на мојот мандат како директор имам постапено по вакви дојави – ситуации. За жал јавното претпријатие не е во можност да набави нови водомери.
-Франческо Наков
Кога го меневме водомерот, ние кај нас дома, тоа беше на Наш трошок.
-Сане Стојанов
Ние водомерите ги плаќавме на рати на сметката за вода. Нека се наплаќа по м2 површина која се наводнува а нње паушално. Доколку кај одреден потрошувач е баждиран водомерот и се котролира потрошувачката ќе видат и другите и нема да се злоупотребува потрошувачката.

По дискусијата се премина на гласање.

Со 8 гласа ЗА се донесе Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2022 година.


3 Точка (Информација за извршени работи за одржување на јавното осветлување на територија на општина Чешиново-Облешево за месец Декември 2021 година)

-Сане Стојанов
Кога веќе точката е за јавно осветлување на да прашам дали може во Кучичино да се постави еден рефлектор за свТрифун? После прославата ако треба повторно извадете го.
-Стојка Стојанова
Во ред, ќе биде поставен.
-Сане Стојанов
Депонијата повторно гори, дали излегувате на терен да видите само по дојава или?
-Стојка Стојанова
Често се излегува на терен, но огинот тлее одоздола и да се изгаси моментално повторно се активира. Само со багерот може да се затрупа.
-Сане Стојанов
Тоа е голем проблем.

Се премина на гласање.
Со 8 гласа ЗА се донесе Заклучок за усвојување на Информацијата за извршени работи за одржување на јавното осветлување на територија на општина Чешиново-Облешево за месец Декември 2021 година.


4 Точка (Информација за остварени бруто приходи од работа на пазарот во Облешево за месец Декември 2021 година)

-Сане Стојанов
Како што можам да забележам има зголемување на приходите од пазарот па моето прашање е дали тоа се должи поради отварање на пазарот за прасиња или поради тоа што воведовме контрола од страна на Советот?
-Стојка Стојанова
Има повеќе луѓе.
-Франческо Наков
Два пати досега излеговме и разликата е очигледна.
-Стојка Стојанова
Се е вклучено за зголемен приход.

Се премина на гласање.
Со 8 гласа ЗА се донесе Заклучок за усвојување на Информацијата за остварени бруто приходи од работа на пазарот во Облешево за месец Декември 2021 година.


5 Точка (Финансиски Извештај за Локални избори 2021 од Коалицијата „Најдоброто за мојата општина„)

Без дискусија со 8 гласа ЗА се донесе Одлука за усвојување на Финансискиот Извештај за Локални избори 2021 од Коалицијата „Најдоброто за мојата општина„.


6 Точка (Финансиски Извештај за Локални избори 2021 од ВМРО-ДПМНЕ и Колацијата „Обнова на Македонија„)

Без дискусија со 8 гласа ЗА се донесе Одлука за усвојување на Финансискиот Извештај за Локални избори 2021 од ВМРО-ДПМНЕ и Колацијата „Обнова на Македонија„.


7 Точка (Финансиски Извештај за Локалните избори 2021 од Група избирачи – Франческо Наков)

Без дискусија со 8 гласа ЗА се донесе Одлука за усвојување на Финансискиот Извештај за Локални избори 2021 од Група избирачи – Франческо Наков.


8 Точка (Извештај за извршување на Буџетот на општина Чешиново-Облешево за периодот 01.01-31.12.2021 година)

-Милена Параклиев
Даде обајснување на Извештајот за извршување на Буџетот.
Се работи за четвртиот квартал од 2021 година. Согласно овој квартал извршувањето на приходите за 2021 година е 70,49% а на расходите 80,58%.
-Сане Стојанов
Споредено со претрходни години како се движел процентот на извршување на Буџетот.
-Милена Параклиев
Отприлика се работи за сличен процент како и за буџетската 2021 година.
-Сане Стојанов
Расходи има поголеми од приходи, значи ние сме во дефицит. Да се разгледаат сите можни приходи и расходи во општината. Градоначалникот треба да си ги истргне нозете колку шпто е чергата. Да нема нереални ветувања..

Се премина на гласање.
Со 8 гласа ЗА се донесе Одлука за усвојувње на Извештајот за извршување на Буџетот на општина Чешиново-Облешево за периодот 01.01-31.12.2021 година.

9 Точка (Извештај за извршениот годишен попис во општина Чешиново-Облешево со состојба на ден 31.12.2021 година)

Без дискусија со 8 гласа ЗА се донесе Одлука за усвојување на Извештајот за извршениот годишен попис во општина Чешиново-Облешево со состојба на ден 31.12.2021 година.


	10 Точка (Одлука за давање на стопанисување и управување на објекти од комунална инфраструктура на ЈПКД „Облешево“)

	-Драгица Горгиевска
	Се работи за следните објекти од комунална инфраструктура кои треба да се дадат на стопанисување и управување на Јавното Претпријатие а за кои има завршна ситуација:
-	Објект фекална канализација со пречистителна станица во с.Спанчево
-	Објект мрежа на фекална канализација во с.Бања
-	Објект мрежа на фекална канализација во с.Соколарци
-	Објект мрежа на фекална канализација во с.Чифлик
-	Објект мрежа на фекална канализација во с.Облешево
-	Објект фекална канализација со пречистителна станица во с.Чешиново
-	Објект Бунар за подобрување на водоснабдувањето во с.Спанчево и цевковод за поврзување со резервоарот.
-	Објект водоводна мрежа Облешево.
	Во иднина за нивно функционирање и одржување ќе биде задолжено Јавното Претпријатие.

	Без дискусија се премина на гласање.
	Со 8 гласа ЗА се донесе Одлука за предавање на стопанисување и управување на објектуи од комунална инфраструктура  на ЈПКД „Облешево“.

	11 Точка (Одлука за давање на трајно користење на возило Форд Фургон КО-5362-АВ на ЈОУДДГ „Ѕвездички“ Чешиново)

	-Драгица Горгиевска
	И досега возилото се користеше за потреби на детската градинка, а обврските за одржување и регистрација паѓаа на терет на општината. Во иднина овие обврски ќе бидат на детската градинка, а доколку општината има потреба ќе се користи истото.

	Без дискусија се премина на гласање.
	Со 8 гласа ЗА се донесе Одлука за давање на трајно користење на возило Форд Фургон КО-5362-АВ на ЈОУДДГ „Ѕвездички“ Чешиново.


	12 Точка (Програма за спроведување на општи мерки за заштита на нaселението од заразни болести во 2022 година)

	Без дискусија со 8 гласа ЗА се донесе Програмата за спроведување на општи мерки за заштита на нaселението од заразни болести во 2022 година.

	13 Точка (Програма за остварување на социјална заштита во општина Чешиново-Облешево за 2022 година)

	Без дискусија со 8 гласа ЗА се донесе Програмата за остварување на социјална заштита во општина Чешиново-Облешево за 2022 година.


	14 Точка (Предлози, прашања и барања)

	-Градоначалникот
	Бидејки во меѓувреме ме повикаа да излезам должен сум да Ве известам дека имав состанок со претставник од фирмата Гео инг од Делчево. Должни сме им 600.000,00 денари. Ги замолив да не се покренува судска постапка дека во зависност од приливот на средства ќе ги плаќаме фактурите. После ова веќе почнувам да се плашам, секој ден сме со нови долгови.
	Поднесовме Барање до Државен завод за ревизија за да се спроведе ревизија на финансиското и материјалното работење на општината. За жал денес добивме Одговор дека не сме ставени во нивната Годишна Програма за работа. Како сега ние да функционираме, на кој начин.
	-Франческо Наков
	Да излеземе пред медиумите и да ја кажеме виситнската ситуација на граѓаните. Тие имаат очекување од нас а никој не ја знае вистинската финансиска ситуација во општината.
	-Градоначалникот
	Драстичен раст е и на сметката за струја од 150.000,00 денари на 800.000,00 денари за ист период од претходната година, не знам на кој начин ќе ги плаќаме овие сметки.
	
	Се премина на разгледување на поднесените писмени Барања.
	Се прочита Барањето од Зоран Нисов од Чифлик и Тања гацова од Жиганци. И двете Барања се однесуваат на барање на финансиски средства како надоместок за трошок за превоз на нивните деца, лица со посебни потреби, до и од Дневниот центар за лица со посебни потреби до Виница, односно Кочани.

	Поради блокирана сметка на општината и неможност за плаќање на Решенија кои не се опфатени во Решението на Основен суд Кочани Барањата се одложени за неодредено време кога општината ќе биде во можност да врши вакви плаќања.

	Се прочита Барањето за финансиска помош за социјално загрозено семејство од Сузана Митевска од Облешево.
	Барањето не беше одобрено.

	Се прочита Барањето за финансиска помош за социјално загрозено семејство  од Манчов Мице од Кучичино.
	Барањето не беше одобрено.

	Се прочита Барањето за финансиска помош поради смрт на сопруг од  Љубица Гичева од Облешево.
	Барањето не беше одобрено.

	Се прочита Барањето од Ивица Ангелов од Облешево кој бара времено – во рок од 3 (три) месеци да го користи објектот сала кај пазарот во Облешево. За тој период по утврден износ од страна на општината истиот ќе плаќа соодветен надоместок.

[bookmark: _GoBack]	-Драгица Горгиевска
	По тој период општината ќе спроведе електронска постапка за издавање под закуп на објектот и истиот како и секое друго физичко и правно лице ќе има право да учествува на јавното наддавање.

	Без дискусија со 8 гласа ЗА се донесе Одлуката за давање на Согласност за склучување на Договор за времено користење на објект, сопственост на општина Чешиново-Облешево.

	-Сане Стојанов
	Се оградувам дека ова што ќе го кажам не е во политички контекст. Општината е задолжена и ќе има проблем со доверителите. Не е добро што од страна на Државниот завод за ревизија не е одобрено Барањето од општината односно што е одговорено негативно. Да не се троше недомаќински, туку колку што е чергата. Да не ја ставаме прашината под тепих, да се реагира. Имаме ситуација да еден во заминување праве а не плаќа, а наследниот ќе треба да ги плате долговите и нема да остане ништо за да се прави.
	Се ближе и Св. Трифун. Знаете дека ние во Кучичино организираме низа настани па и оваа година ќе биде така. Се надевам дека телевизорот од општината ќе биде купен. Ни требаат и повеќе финансиски средства. Нашите активности се планирани да започнат уште на 13ти. За свечениот дел договорено е Спасе Силјановски да ги забавува присутните гости. Планираме и наградите за лотаријата да ги кремеме на повисоко ниво. Во план е главната награда да биде мотокултиватор па ќе видиме.
	-Градоначалникот
	Околку Ревизијата, тој орган Државен завод за ревизија е заштитен од сите страни. Ќе поднесеме повторно но по ова тешко дека ќе ни одобрат, односно ќе одговорат на истиот начин дека општина Чешиново-Облешево не е влезена во нивната Годишна Програма за работа.Ние во секој случај ќе го поднесеме приговорот.
	Во врска со констатацијата „да не ја ставаме прашината под тепих“, на кој начин да постапуваме во моментов. Главните долгови се многу големи а да не ги занемаруваме и каматите до исплата на долговите. Има и законска и казнена камата. Нашите напори се доверителите да се откажат од каматите да може само главниот долг да им се врати. Во спротивно главниот долг се дуплира, а финансиската моќ на општината е таа. Може секој чекор што го правиме во моментов не е издржан, но верувајте дека го давам максимумот. Почнавме и да штедиме на тоа што може да се штеди. Набавките за општината се сведоа само на средства за хигиена и ништо друго. Храна, пијалоци ништо не се набавува. Уличните светилки се редуцирани. Не се осветлени и парковите сега кога е ладно. Не може скроз да се исклучи.
	Во врска со Св.Трифун прво благодарам за поканата. Наградта од општината секако нема да изостане, да го негуваме Христијанството. Ја испочитувавме и традицијата за Водици и ќе ги почитуваме сите настани од ваков карактер.
	-Сане Стојанов
	Во врска со уличното осветлување, некогаш светилките се палат и кога не е стемнето. Дали се на тајмер или на друг принцип не знам. Колку е заштедата за струја со соларните панели, јас имам дома инсталирано и е од помош за работа на елејтричните уреди.
	За наградата за св.Трифун, освен телевизор дали ќе има и парична помош?
	-Далибор Ангелов
	Уште кога ја презедов функцијата Градоначалник, првите денови од мандатот забележав дека нешто не е во ред со струјомерот за панелите. Двонасочното броило беше исклучено.Со мои приватни врски, братучед ми Игор, констатиравме дека струјомерот е исклучен. Сега правиме напори истиот да се стави во функција да утврдиме колку струја ние пуштаме во мрежата на ЕВН, за да може истата да се пребива во месечната фактура. 3 општински објекти имаат инсталирано фотоволтаични панели а енергијата слободно се пушта во мрежата на ЕВН без притоа да имаме неко бенефит, ова е како приоритет за решавање.


	Со исцрпување на Дневниот ред заврши шестата редовна седница на Советот на општина Чешиново-Облешево.
	Седницата заврши во 11.00 часот.

